Lukšių kapinių koplyčia

Lukšių kapinių koplyčia – mūrinė koplyčia, esanti Jonavos rajone, Šilų seniūnijoje, Lukšių kaime, prie kelio , 2 km į šiaurės rytus nuo Šilų kaimo.  Lukšių kaimo veikiančios kapinaitės užima 0,2321 ha plotą,Jonavos rajono savivaldybės teritorijoje esančių kapinių sąrašas  patenka į Jonavos Šv. apaštalo Jokūbo parapijos teritoriją.Jonavos Šv. apaštalo Jokūbo parapija. 

 Istorija 

Lukšiuose stovinti koplyčia – Sinkevičių šeimos koplyčia, pastatyta (nepatvirtintais duomenimis) apie 1989 m. ant senojo giminės laidojimo rūsio.

 Architektūra 

Koplyčia iš tolo išsiskiria lygiame kraštovaizdyje, stovinti šalia stambaus ūkio sodybos toje pačioje kelio pusėje. Statinys mūro sienomis, padengtomis struktūriniu tinku, stačiakampio plano. Pastatas priekiniu fasadu orientuotas į pietryčius. Frontonas su varpinės bokšteliu ir šoninėmis, pinaklius imituojančiomis smailėmis. Varpinės bokštelis kvadratinio plano, su akustinėmis angomis, piramidiniu stogeliu. Pastato stogas dvišlaitis, jo priekinių bokštelių viršūnėse įtaisyti trys ažūriniai metaliniai kryžiai, dar vienas – virš galinės sienos. Šoninių sienų langų ir įėjimo durų angos arkinės.

Yra laidojimo rūsys su tuščiomis nišomis karstams. Viduje – šventųjų statulėlės, atvaizdai, atminimo lenta. Virš įėjimo į kriptą pastatytas iškilus betoninis kryžius ant laiptuoto postamento, dažytas baltais dažais. Įgilintų raidžių įraše – Sinkevičių pavardės: „DONATAS / SINKEVIČIUS / 1925-1947 / KAZIMIERZ / SINKIEWICZ / MIAL LAT 70 POSTAWIL / DOM SOBIE WIECZNY / ZA ZYCIEM 1960 ROKU“. 

Koplyčioje yra altorius, atminimo lentos su palaidotųjų vardais.

 Galerija 

 Šaltiniai 

Kategorija:Jonavos rajono koplyčios